Un danevell hir eo kentoch eget ur romant, kreizennet meo pep tra war ar penndudenn. Men dare hag-eñ nemañ ket e-touez oberennoù bravañ Youenn Drezen, ha me o paouez he lenn evit an  eil gwezh. Savet eo mat tre, hep koñsediñ dar gizioù, hag an ambiañs, restaolet brav gant harp an natur kraz ha gouez tro-dro, zo eus ar chentañ. Soutil eo hentad ar breur yaouank, ha eñ o klask roud e zazont. Ar yezh zo war un dro pinvidik ha lenneg, gant gerioù nebeut anavezet zoken (diaes e oa bet din ar wezh kentañ, goude 2 pe 3 bloaz kentelioù brezhoneg nemetken). Sobr hag eeun eo, neus ket ur ger a re, ha mont a ra ar gerioù da skeiñ war-eeun er galon, daoust ma ne vijed ket koñsernet nemeur ken,  emichañs, gant ar barradoù-diabarzh a sell ouzh ar feiz kristen…